b'\n_START_ARTICLE_\nLeva sredina\n_START_PARAGRAPH_\nLeva sredina je politi\xc4\x8dna pozicija v okviru politi\xc4\x8dnega spektra. Levosredinske nazore zaznamuje naklonjenost zasledovanju socialne pravi\xc4\x8dnosti z reformami znotraj obstoje\xc4\x8de ureditve. Levosredinski politi\xc4\x8dni ukrepi so namenjeni doseganju neke stopnje socialne enakosti prek promocije enakih mo\xc5\xbenosti. Leva sredina idejno na\xc4\x8deloma ni naklonjena enakosti izidov._NEWLINE_Leva sredina je idejno odklonilna do velikih socioekonomskih razlik in zastopa ukrepe za promocijo ve\xc4\x8dje ekonomske enakosti, vklju\xc4\x8dno s progresivno obdav\xc4\x8ditvijo, minimalno pla\xc4\x8do, regulacijo delovnih pogojev, omejitev delovnika in za\xc5\xa1\xc4\x8ditami sindikalne dejavnosti._NEWLINE_V Evropi politi\xc4\x8dno levo sredino predstavljajo socialni demokrati in progresivci ter nekateri izmed demokrati\xc4\x8dnih socialistov, socialnih liberalcev, zelenih in kr\xc5\xa1\xc4\x8danske levice.'